ভরা বাদলের শ্রাবণ মাস এলেও অনাবৃষ্টি এবং খরতপ্ত আবহাওয়ায় তেঁতে উঠেছে সারাদেশ। ফের ভ্যাপসা গরমে-ঘামে কাহিল জনজীবন। গতকাল (বুধবার) সন্ধ্যায় সর্বশেষ আবহাওয়া পূর্বাভাসে জানা গেছে, বর্ষার স্বাভাবিক বৃষ্টিপাতের সম্ভাবনা আরও প্রায় এক সপ্তাহ পরে। বাংলাদেশের ওপর মৌসুমী বায়ু কম সক্রিয়। তাছাড়া বঙ্গোপসাগরে সৃষ্ট সুস্পষ্ট লঘুচাপটি উড়িষ্যা উপকূল হয়ে ভারতে কেটে গেছে। বন্দরে দেয়া সতর্ক সঙ্কেত তুলে নেয়া হয়েছে।